CELEX: 52020JC0006
Language: ro
Date: 2020-03-25
Title: Propunere comună de RECOMANDARE A CONSILIULUI CĂTRE CONSILIUL EUROPEAN privind adoptarea unei decizii de stabilire a obiectivelor strategice ale Uniunii care trebuie urmărite prin Planul de acțiune al UE privind drepturile omului și democrația 2020-2024

COMISIA EUROPEANĂ
            Bruxelles, 25.3.2020
            JOIN(2020) 6 final
            2020/0047(NLE)
            Propunere comună deRECOMANDARE A CONSILIULUI CĂTRE CONSILIUL EUROPEAN
            privind adoptarea unei decizii de stabilire a obiectivelor strategice ale Uniunii care trebuie urmărite prin Planul de acțiune al UE privind drepturile omului și democrația 2020-2024
            
               
         
         
            
               EXPUNERE DE MOTIVE
            
            
            
               1.Acțiunea externă a Uniunii trebuie să urmărească obiectivele stabilite la articolul 21 din Tratatul privind Uniunea Europeană în ceea ce privește democrația, statul de drept, universalitatea și indivizibilitatea drepturilor omului și a libertăților fundamentale. 
            
            
            
               2.În acest scop, Comisia și Înaltul Reprezentant propun Consiliului să recomande Consiliului European adoptarea unei decizii a Consiliului European de stabilire a intereselor și obiectivelor strategice ale Uniunii, în temeiul articolului 22 alineatul (1) din Tratatul privind Uniunea Europeană, prin intermediul Planului de acțiune al UE privind drepturile omului și democrația 2020-2024. Prezenta decizie nu aduce atingere repartizării competențelor și procedurilor decizionale prevăzute în tratate. În special, aceasta nu afectează votul cu majoritate calificată în cazurile în care se aplică în prezent.
            
            
            
               3.Planul de acțiune identifică obiectivele care trebuie urmărite și măsurile concrete care ar trebui luate pentru punerea sa în aplicare. Adoptarea unei decizii de către Consiliul European ar oferi un cadru care ar permite identificarea unor propuneri concrete de acțiuni sau poziții care să fie întreprinse de Uniune în vederea realizării obiectivelor sale privind drepturile omului și democrația și ar facilita identificarea mijloacelor care ar trebui să fie alocate acestor obiective de către Uniune și statele membre.
            
            
            
            
               
            
               Propunere comună de
            
            
               RECOMANDARE A CONSILIULUI CĂTRE CONSILIUL EUROPEAN
            
            
               privind adoptarea unei decizii de stabilire a obiectivelor strategice ale Uniunii care trebuie urmărite prin Planul de acțiune al UE privind drepturile omului și democrația 2020-2024
            
            
            
               Înaltul Reprezentant al Uniunii pentru afaceri externe și politica de securitate, pentru domeniul politicii externe și de securitate comune, și Comisia, pentru alte domenii de acțiune externă, propun Consiliului să recomande Consiliului European adoptarea unei decizii în conformitate cu articolul 22 alineatul (1) din Tratatul privind Uniunea Europeană. 
            
            
            
               Consiliul ar trebui să recomande Consiliului European să adopte proiectul de decizie a Consiliului European anexat la prezenta propunere.
            
            
            
         
         
      
    ---documentbreak--- 
      
         
               COMISIA EUROPEANĂ
            Bruxelles, 25.3.2020
            JOIN(2020) 6 final
            ANEXĂ
            la Propunerea comună de
            RECOMANDARE A CONSILIULUI CĂTRE CONSILIUL EUROPEAN
            privind adoptarea unei decizii de stabilire a obiectivelor strategice ale Uniunii care trebuie urmărite prin Planul de acțiune al UE privind drepturile omului și democrația 2020-2024
            
               
         
         
            
               ANEXĂ
            
            
            
               CONSILIUL EUROPEAN,
            
            
               având în vedere Tratatul privind Uniunea Europeană, în special articolul 22 alineatul (1),
            
            
               având în vedere recomandarea Consiliului,
            
            
               întrucât: 
            
            
               (1)Acțiunea Uniunii pe scena internațională are la bază principiile care au inspirat crearea, dezvoltarea și extinderea sa și pe care intenționează să le promoveze în lumea întreagă: democrația, statul de drept, universalitatea și indivizibilitatea drepturilor omului și a libertăților fundamentale, respectarea demnității umane, principiile egalității și solidarității, precum și respectarea principiilor Cartei Organizației Națiunilor Unite și a dreptului internațional.
            
            
               (2)Deciziile Consiliului European privind interesele și obiectivele strategice ale Uniunii ar trebui să privească politica externă și de securitate comună, precum și celelalte domenii ale acțiunii externe a Uniunii. Deciziile pot să privească relațiile Uniunii cu o țară sau o regiune sau pot aborda o anumită tematică. 
            
            
               (3)Planul de acțiune privind drepturile omului și democrația propus de Comisie și de Înaltul Reprezentant urmărește să consolideze poziția de lider a Uniunii în ceea ce privește promovarea și protejarea drepturilor omului și a democrației în întreaga lume, să stabilească obiective ambițioase, să definească prioritățile în materie de acțiune și de punere în aplicare, să maximizeze rolul Uniunii pe scena mondială prin extinderea „setului de instrumente privind drepturile omului” și să favorizeze o poziție unită și coordonată a UE prin promovarea unor acțiuni mai eficiente și mai coerente.
            
            
               (4)Obiectivele de mai sus vor fi urmărite prin intermediul a cinci linii de acțiune interconectate și care se susțin reciproc: protejarea și capacitarea cetățenilor, construirea unor societăți reziliente, favorabile incluziunii și democratice, promovarea unui sistem mondial pentru drepturile omului și democrație, valorificarea oportunităților și abordarea provocărilor asociate noilor tehnologii și colaborarea în vederea obținerii de rezultate.
            
            
               (5)Este oportun să se aprobe planul de acțiune printr-o decizie a Consiliului European, pentru a permite Uniunii și statelor membre să întreprindă acțiuni specifice de punere în aplicare,
            
            
               ADOPTĂ PREZENTA DECIZIE:
            
            
               Articolul 1
            
            
               1.Acțiunea externă a Uniunii în domeniul drepturilor omului și al democrației urmărește următoarele obiective strategice:
            
            
               ·consolidarea rolului de lider al UE în ceea ce privește promovarea și protejarea drepturilor omului și a democrației în întreaga lume; 
            
            
               ·stabilirea ambițiilor UE, identificarea priorităților de acțiune și concentrarea pe punerea lor în aplicare;
            
            
               ·maximizarea rolului UE pe scena mondială prin extinderea principalelor sale instrumente și politici privind drepturile omului; 
            
            
               ·favorizarea unei poziții unite și coordonate a UE prin promovarea unor acțiuni mai eficiente și mai coerente.
            
            
               2.
                     Obiectivele enumerate la alineatul (1) se urmăresc prin următoarele mijloace: acordarea de prioritate protejării și capacitării cetățenilor, construirea unor societăți reziliente, favorabile incluziunii și democratice, promovarea unui sistem mondial pentru drepturile omului și democrație, valorificarea oportunităților și abordarea provocărilor asociate noilor tehnologii și colaborarea în vederea obținerii de rezultate. Planul de acțiune privind drepturile omului și democrația atașat la prezenta decizie prevede măsuri detaliate în acest sens.
            
         
         
            
               Articolul 2
            
            
               Planul de acțiune acoperă perioada 2020-2024. Uniunea și statele membre pun la dispoziție mijloacele necesare pentru atingerea obiectivelor stabilite în planul de acțiune. 
            
            
               Articolul 3
            
            
               Consiliul și Comisia, asistate de Înaltul Reprezentant, asigură coerența între măsurile adoptate pentru punerea în aplicare a planului de acțiune și alte măsuri din domeniul acțiunii externe a Uniunii. 
            
            
               Articolul 4
            
            
               Prezenta decizie intră în vigoare la data adoptării.
            
            
               Articolul 5
            
            
               Prezenta decizie se publică în Jurnalul Oficial al Uniunii Europene.
            
            
               Adoptată la Bruxelles,
            
            
            
               Pentru Consiliul European,
                     
                  Președintele
               C. Michel